CELEX: 32020R2108
Language: sk
Date: 2020-12-16 00:00:00
Title: Vykonávacie nariadenie Komisie (EÚ) 2020/2108 zo 16. decembra 2020, ktorým sa mení príloha II k vykonávaciemu nariadeniu (EÚ) 2019/627, pokiaľ ide o zdravotnú značku, ktorá sa má používať v prípade určitého mäsa určeného na ľudskú spotrebu v Spojenom kráľovstve vzhľadom na Severné Írsko (Text s významom pre EHP)

17.12.2020   
               
               
                  SK
               
               
                  Úradný vestník Európskej únie
               
               
                  L 427/1
               
            
         VYKONÁVACIE NARIADENIE KOMISIE (EÚ) 2020/2108
         zo 16. decembra 2020,
         ktorým sa mení príloha II k vykonávaciemu nariadeniu (EÚ) 2019/627, pokiaľ ide o zdravotnú značku, ktorá sa má používať v prípade určitého mäsa určeného na ľudskú spotrebu v Spojenom kráľovstve vzhľadom na Severné Írsko
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2017/625 z 15. marca 2017 o úradných kontrolách a iných úradných činnostiach vykonávaných na zabezpečenie uplatňovania potravinového a krmivového práva a pravidiel pre zdravie zvierat a dobré životné podmienky zvierat, pre zdravie rastlín a pre prípravky na ochranu rastlín, o zmene nariadení Európskeho parlamentu a Rady (ES) č. 999/2001, (ES) č. 396/2005, (ES) č. 1069/2009, (ES) č. 1107/2009, (EÚ) č. 1151/2012, (EÚ) č. 652/2014, (EÚ) 2016/429 a (EÚ) 2016/2031, nariadení Rady (ES) č. 1/2005 a (ES) č. 1099/2009 a smerníc Rady 98/58/ES, 1999/74/ES, 2007/43/ES, 2008/119/ES a 2008/120/ES a o zrušení nariadení Európskeho parlamentu a Rady (ES) č. 854/2004 a (ES) č. 882/2004, smerníc Rady 89/608/EHS, 89/662/EHS, 90/425/EHS, 91/496/EHS, 96/23/ES, 96/93/ES a 97/78/ES a rozhodnutia Rady 92/438/EHS (nariadenie o úradných kontrolách) (1), a najmä na jeho článok 18 ods. 8 úvodnú vetu a ods. 8 písm. e),
         keďže:
         
                     (1)
                  
                  
                     Vo vykonávacom nariadení Komisie (EÚ) 2019/627 (2) sa stanovujú jednotné praktické opatrenia na vykonávanie úradných kontrol v súvislosti s výrobou produktov živočíšneho pôvodu určených na ľudskú spotrebu. V prílohe II k uvedenému vykonávaciemu nariadeniu sa stanovujú praktické opatrenia týkajúce sa zdravotnej značky, ktorá okrem iného označuje mäso ako vhodné na ľudskú spotrebu.
                  
               
                     (2)
                  
                  
                     V súlade s Dohodou o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu (dohoda o vystúpení Spojeného kráľovstva), a najmä s článkom 5 ods. 4 protokolu o Írsku/Severnom Írsku v spojení s prílohou 2 k uvedenému protokolu, sa nariadenie (EÚ) 2017/625, ako aj akty Komisie, ktoré sú na ňom založené, budú naďalej uplatňovať v Spojenom kráľovstve vzhľadom na Severné Írsko po skončení prechodného obdobia. Preto treba zmeniť požiadavky stanovené v prílohe II k uvedenému nariadeniu týkajúce sa zdravotnej značky, ktorá by sa mala používať v Spojenom kráľovstve vzhľadom na Severné Írsko.
                  
               
                     (3)
                  
                  
                     Príloha II k vykonávaciemu nariadeniu (EÚ) 2019/627 by sa preto mala zodpovedajúcim spôsobom zmeniť.
                  
               
                     (4)
                  
                  
                     Keďže prechodné obdobie stanovené v dohode o vystúpení sa skončí 31. decembra 2020, toto nariadenie by sa malo uplatňovať od 1. januára 2021.
                  
               
                     (5)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO NARIADENIE:
         
            Článok 1
            Príloha II k vykonávaciemu nariadeniu (EÚ) 2019/627 sa mení v súlade s prílohou k tomuto nariadeniu.
         
         
            Článok 2
            Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
            Uplatňuje sa od 1. januára 2021.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 16. decembra 2020
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 95, 7.4.2017, s. 1.
         
            (2)  Vykonávacie nariadenie Komisie (EÚ) 2019/627 z 15. marca 2019, ktorým sa stanovujú jednotné praktické opatrenia na vykonávanie úradných kontrol produktov živočíšneho pôvodu určených na ľudskú spotrebu v súlade s nariadením Európskeho parlamentu a Rady (EÚ) 2017/625 a ktorým sa mení nariadenie Komisie (ES) č. 2074/2005, pokiaľ ide o úradné kontroly (Ú. v. EÚ L 131, 17.5.2019, s. 51).
      
      
         
            PRÍLOHA
            V prílohe II k vykonávaciemu nariadeniu Rady (EÚ) 2019/627 sa bod 1 písm. a) nahrádza takto:
            
                        „a)
                     
                     
                        názov krajiny, v ktorej sa prevádzkareň nachádza, ktorý môže byť napísaný veľkými písmenami ako celý názov alebo ako kód pozostávajúci z dvoch písmen v súlade s príslušnou normou ISO. V prípade členských štátov (*1) sú to tieto kódy: BE, BG, CZ, DK, DE, EE, IE, GR, ES, FR, HR, IT, CY, LV, LT, LU, HU, MT, NL, AT, PL, PT, RO, SI, SK, FI, SE a UK(NI);
                     
                  
               (*1)  V súlade s Dohodou o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu, a najmä článkom 5 ods. 4 protokolu o Írsku/Severnom Írsku v spojení s prílohou 2 k uvedenému protokolu, odkazy na členské štáty zahŕňajú na účely tejto prílohy Spojené kráľovstvo, pokiaľ ide o Severné Írsko.““